President for House of Keys

Presidenten for House of Keys (, ) er lederen for underhuset til Mans lovgivende forsamling, Tynwald. Embetet ble innstiftet i 1758. Det etterfulgte embetet som Formann for House of Keys (Chairman of the House of Keys), som ble innstiftet cirka 1649.

Valg 
Presidenten blir valgt av og blant medlemmene av House of Keys under det første møtet etter et allment valg. Dette er husets første oppgave. Kandidater blir foreslått og støttet av medlemmene. Hvis flere enn ett medlem er nominerte, blir det avstemning med stemmeseddel. Kandidaten med flest stemmer blir valgt.

Presidentens første oppgave – etter at hen har blitt valgt – er å be medlemmene om å ta imot en kopi av husets stående ordre og signere de stående ordrenes bok.

Funksjoner 
Presidentens hovedoppgave er å lede møtene til House of Keys. Det betyr at hen er ansvarlig for å sikre at virksomheten drives på en ryddig og objektiv måte. I denne sammenheng tolker presidenten husets regler og sedvaner. Flere av disse reglene er beskrevet i de stående ordrene, hvor presidentens tolkning er autoritativ, men noen av dem er uskrevne. Hen assisteres i denne oppgaven av Clerk of the House of Keys.

Presidenten har også ansvaret for å kontrollere husets prosedyrer.

Hen har omfattende myndighet når det gjelder husets virksomhet og godkjenner forretningsordenen til hvert møte.

Presidentens rolle er å være upartisk. Hen avgir stemme ved stemmelikhet. Presidenten har også rett til å avgi stemme under avstemninger og gjør vanligvis det. Hen er det eneste medlemmet, som har valgmuligheten til å la være og avgi sin stemme. Dette er for å gjenspeile embetets upartiskhet.

Presidenten har også rett til å delta i debatter, men igjen – av interesse for å opprettholde embetets upartiskhet – blir denne retten sjelden benyttet.

I Tynwald – der begge husene er samlet – er presidenten fri til å tale og avgi stemme på samme måte som ethvert annet medlem av House of Keys.

Sammen med Det lovgivende råds president signerer hen alle resolusjonene til Tynwald samt verifiserer den kongelige sanksjonen av lovene og promulgasjonen av dem på Tynwald-dagen.

Fra de tidligste tider har presidenten vært talsperson for huset og forsvarer av dets privilegier, særskilt i Tynwald Court.

Visepresident 
Visepresidenten blir valgt av og blant husets medlemmer. Hen tjenestegjør som president i dennes fravær.

Embetsinnehavere (etter 1867)

Referanser

Eksterne lenker 

Man
Manske politikere